S-101/2012

Mál þetta, sem dómtekið var þriðjudaginn 13. mars 2012, er höfðað með ákæru, útgefinni af ríkissaksóknara 1. febrúar 2012, á hendur A-kk-þgf M-x-x G-x-x, kt. 000000-0000, Mávahlíð 24, Reykjavík, fyrir sérstaklega hættulega líkamsárá með því að hafa, aðfaranótt laugardagsins 15. maí 2010, á veitingastaðnum Jacobsen, Austurstræti 9 í Reykjavík, slegið bjórglasi í andlit B-kk-ef J-x-x þannig að glasið brotnaði og síðan slegið hann nokkrum höggum með krepptum hnefa í maga. Afleiðingar af háttsemi ákærða voru að B-kk-nf hlaut fjölmarga skurði og rispur hægra megin á enni og töluvert mar þar undir.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu B-kk-ef J-x-x, kt. 000000-0000, er þess krafist að ákærða verði gert að greiða honum miskabætur og lögmannskostnað, samtals að fjárhæð 825.500 krónur. Þess er krafist að fjárhæðin beri vexti samkvæmt 1. mgr. 8. gr. laga um vexti og verðtryggingu nr. 38/2001 frá 15. maí 2010 til þess dags er mánuður er liðinn frá birtingu kröfunnar. Frá þeim tíma er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1990. Sakaferill hans hefur ekki áhrif á refsingu. Við ákvörðun refsingar verður litið til þess að ákærði hefur gengist greiðlega við broti sínu. Þá kom fram við lögreglurannsókn málsins, að brotaþoli hefði fyrr um kvöldið veist að ákærða með ofbeldi. Af gögnum málsins verður ráðið að rannsókn þess hafi lokið á haustmánuðum 2010 og hafa tafir á meðferð þess eftir það ekki verið skýrðar. Með hliðsjón af framansögðu og sakarefni málsins þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Af hálfu B-kk-ef J-x-x er krafist miskabóta að fjárhæð 700.000 krónur, auk bóta vegna lögmannskostnaðar, 125.000 krónur að meðtöldum virðisaukaskatti. Með hliðsjón af dómaframkvæmd þykja miskabætur hæfilega ákveðnar 250.000 krónur, sem beri vexti sem í dómsorði greinir. J-kk-nf B-kk-nf hdl. var skipaður réttargæslumaður brotaþola við dómsmeðferð málsins. Ákvörðun þóknunar fyrir réttargæslu tekur mið af vinnu lögmannsins á rannsóknarstigi málsins, kostnaði við gerð bótakröfu og meðferð málsins fyrir dómi. Verður ákærði dæmdur til að greiða þóknun réttargæslumanns brotaþola, sem þykir hæfilega ákveðin 188.250 krónur að meðtöldum virðisaukaskatti.

Ákærði verður dæmdur til að greiða þóknun skipaðs verjanda síns, J-kk-ef K-kk-ef H-kk-ef hdl., vegna vinnu á rannsóknarstigi málsins og við meðferð þess fyrir dómi, 213.350 krónur að meðtöldum virðisaukaskatti. Ákærði greiði jafnframt 27.600 krónur í annan sakarkostnað.

Af hálfu ákæruvaldsins flutti málið M-kvk-nf U-kvk-nf R-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf M-x-x G-x-x, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði greiði B-kk-þgf J-x-x 250.000 krónur með vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 15. maí 2010 til 22. mars 2012, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, J-kk-ef K-kk-ef H-kk-ef hdl., 213.350 krónur, þóknun réttargæslumanns brotaþola, J-kk-ef B-kk-ef hdl., 188.250 krónur, og 27.600 krónur í annan sakarkostnað.

R-kvk-nf H-kvk-nf